《满庭芳·汉上繁华》
宋代·徐君宝妻

汉上繁华，江南人物，尚遗宣政风流。绿窗朱户，十里烂银钩。一旦刀兵齐举，旌旗拥、百万貔貅。长驱入，歌楼舞榭，风卷落花愁。
清平三百载，典章文物，扫地俱休。幸此身未北，犹客南州。破鉴徐郎何在？空惆怅、相见无由。从今后，断魂千里，夜夜岳阳楼。

作者简介：徐君宝妻是南宋末年岳州（今湖南岳阳）人，姓名亡佚，但以其留下的一首绝命词《满庭芳》而闻名于世。